На основу члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист Града Ниша", број 125/2008),

Градско веће Града Ниша, на седници од 27.10.2020. године, доноси

**Р Е Ш Е Њ Е**

**I** Утврђује се Предлог решења о престанку права коришћења Основној школи „Мирослав Антић“ са пословним седиштем у Нишу, ул. Књажевачка бр. 156, на непокретностима на којима је у листу непокретности бр. 3081 КО Ниш-Пантелеј уписано право јавне својине Града Ниша, на неодређено време и без накнаде.

**II** Предлог решења о престанку права коришћења Основној школи „Мирослав Антић“ са пословним седиштем у Нишу, ул. Књажевачка бр. 156, на непокретностима на којима је у листу непокретности бр. 3081 КО Ниш-Пантелеј уписано право јавне својине Града Ниша, на неодређено време и без накнаде доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Анђелија Стаменковић, секретар Секретаријата за имовинско-правне послове Градске управе града Ниша.

Број: 857-10 /2020-03

У Нишу, 27.10.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**